# Europos Sąjungos C 106A/2018

| | ISSN 1977-0960 |
| --- | --- |
| Europos Sąjungos
  oficialusis leidinys | C 106A |
| | |
| Leidimas lietuvių kalba | Informacija ir pranešimai | 61 metai2018m. kovo 21d. |

ISSN 1977-0960

Europos Sąjungos

oficialusis leidinys

C 106A

Leidimas lietuvių kalba

Informacija ir pranešimai

61 metai2018m. kovo 21d.

---

| Pranešimo Nr. | Turinys | Puslapis |
| --- | --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Komisija |
| 2018/C 106 A/01 | EUROSTATAS Pranešimas apie konkursą generalinio direktoriaus pavaduotojo pareigoms (AD15 lygis). Liuksemburgas (Tarnybos nuostatų 29 straipsnio 2 dalis). COM/2018/10378 | 1 |

Pranešimo Nr.

Turinys

Puslapis

V   Nuomonės

ADMINISTRACINĖS PROCEDŪROS

Europos Komisija

2018/C 106 A/01

EUROSTATAS Pranešimas apie konkursą generalinio direktoriaus pavaduotojo pareigoms (AD15 lygis). Liuksemburgas (Tarnybos nuostatų 29 straipsnio 2 dalis). COM/2018/10378

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Komisija

| 21.3.2018 | LT | Europos Sąjungos oficialusis leidinys | CA 106/1 |
| --- | --- | --- | --- |

21.3.2018

LT

Europos Sąjungos oficialusis leidinys

CA 106/1

---

EUROSTATAS Pranešimas apie konkursą generalinio direktoriaus pavaduotojo pareigoms (AD15 lygis). Liuksemburgas

(Tarnybos nuostatų 29 straipsnio 2 dalis)

COM/2018/10378

(2018/C 106 A/01)

Apie mus

Eurostatas yra Europos Komisijos generalinis direktoratas. Jis Europos Sąjungai teikia aukštos kokybės statistinės informacijos paslaugas, kuriomis naudojasi Europos Sąjungos institucijos, valstybės narės, finansų rinkų subjektai, verslo bendruomenė, žiniasklaida ir plačioji visuomenė.

Eurostatui pavesta koordinuoti ir stiprinti Europos statistikos sistemos (ESS) valdymą, siekiant ES lygmeniu visiems naudotojams suteikti lengvą prieigą prie laiku teikiamos, patikimos ir palyginamos statistikos. Jis atsakingas už visų ES statistikos teisės aktų siūlymą. Eurostatas taip pat koordinuoja šalių kandidačių ir kitų tarptautinės bendruomenės narių statistikos sistemų tobulinimą.

Eurostato generalinio direktoriaus pavaduotojas vadovauja B, E, F ir G direktoratams, t. y. maždaug 550 darbuotojų (įskaitant nenuolatinius darbuotojus ir stažuotojus). Generalinio direktoriaus pavaduotojas atsiskaito Eurostato generaliniam direktoriui, kuris taip pat yra vyriausiasis Europos Sąjungos statistikos pareigūnas. Eurostato biurai yra Liuksemburge.

Siūlome

Generalinio direktoriaus pavaduotojas padės generaliniam direktoriui nustatyti bendrą Eurostato strateginę kryptį ir jį valdyti. Jis konkrečiai atsakys už Metodikos, statistinių ir IT paslaugų direktoratą (ESTAT.B), Regionų ir sektorių statistikos direktoratą (ESTAT.E), Socialinės statistikos direktoratą (ESTAT.F), Visuotinės verslo statistikos direktoratą (ESTAT.G) ir Didelio duomenų kiekio darbo grupę.

Jis vadovaus tiesiogiai jam atskaitingoms tarnyboms, prižiūrės jų veiklą ir prisidės, inter alia, prie Eurostato strategijos ir darbo programų rengimo ir įgyvendinimo, prie Europos statistikos plėtojimo, rengimo ir sklaidos ir prie atstovavimo Eurostatui aukšto lygio susitikimuose ar renginiuose.

Generalinio direktoriaus pavaduotojas veikia vadovaudamasis generalinio direktoriaus nurodymais ir generalinį direktorių pavaduoja šiam nesant.

Ieškome

Tam, kad kandidatas būtų atrinktas, jis turi būti išskirtinių gabumų veiklus specialistas, galintis įrodyti, kad:

| — | turi puikių analitinių įgūdžių, geba nustatyti pagrindines problemas, nustatyti ir plėtoti strateginius tikslus ir pagal juos pateikti praktinių ir realistinių veiksmų planų, |
| --- | --- |

—

turi puikių analitinių įgūdžių, geba nustatyti pagrindines problemas, nustatyti ir plėtoti strateginius tikslus ir pagal juos pateikti praktinių ir realistinių veiksmų planų,

| — | turi tvirtų vadovavimo, valdymo ir bendravimo įgūdžių, įskaitant vadovavimo dideliems darbuotojų kolektyvams ir aukšto lygio finansinių išteklių valdymo įgūdžius, |
| --- | --- |

—

turi tvirtų vadovavimo, valdymo ir bendravimo įgūdžių, įskaitant vadovavimo dideliems darbuotojų kolektyvams ir aukšto lygio finansinių išteklių valdymo įgūdžius,

| — | puikiai geba nustatyti prioritetus ir jų laikytis, užtikrinti tolesnių veiksmų vykdymą, vertinti pažangą ir stebėti įgyvendinimą, |
| --- | --- |

—

puikiai geba nustatyti prioritetus ir jų laikytis, užtikrinti tolesnių veiksmų vykdymą, vertinti pažangą ir stebėti įgyvendinimą,

| — | turi gerų aukšto lygio tarpasmeninių, sprendimų priėmimo ir derybų įgūdžių ir labai gerą gebėjimą veiksmingai ir efektyviai bendrauti su visomis suinteresuotosiomis šalimis Komisijoje ar už jos ribų ir su jomis užmegzti pasitikėjimu grindžiamus santykius, |
| --- | --- |

—

turi gerų aukšto lygio tarpasmeninių, sprendimų priėmimo ir derybų įgūdžių ir labai gerą gebėjimą veiksmingai ir efektyviai bendrauti su visomis suinteresuotosiomis šalimis Komisijoje ar už jos ribų ir su jomis užmegzti pasitikėjimu grindžiamus santykius,

| — | labai gerai supranta Eurostato kompetencijai priklausančias politikos sritis ir ypač generalinio direktoriaus pavaduotojo funkciją. |
| --- | --- |

—

labai gerai supranta Eurostato kompetencijai priklausančias politikos sritis ir ypač generalinio direktoriaus pavaduotojo funkciją.

Kandidatai privalo (tinkamumo reikalavimai)

Kandidatai galės dalyvauti atrankos etape, jei iki paraiškų pateikimo termino atitiks toliau nurodytus formalius kriterijus.

Pilietybė: kandidatas turi turėti vienos iš Europos Sąjungos valstybių narių pilietybę.

Universitetinis išsilavinimas arba diplomas: kandidatas privalo turėti:

| i) | arba diplomu patvirtintą ketverių metų ar ilgesnį užbaigtą universitetinį išsilavinimą, |
| --- | --- |

i)

arba diplomu patvirtintą ketverių metų ar ilgesnį užbaigtą universitetinį išsilavinimą,

| ii) | arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį). |
| --- | --- |

ii)

arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį).

Profesinė patirtis: kandidatas privalo turėti ne mažesnę kaip 15 metų darbo patirtį, įgytą baigus studijas, kurios lygmuo atitinka minėtus kvalifikacinius reikalavimus.

Vadovavimo patirtis: bent penkerių metų profesinė patirtis turi būti įgyta einant aukšto lygio vadovo pareigas (1), tiesiogiai susijusias su siūlomų pareigų darbo sritimi.

Kalbos: kandidatas privalo labai gerai mokėti vieną iš oficialiųjų Europos Sąjungos kalbų (2) ir pakankamai gerai mokėti kurią nors kitą iš šių oficialiųjų kalbų. Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kurią nors kitą ES oficialiąją kalbą. Todėl dalis pokalbio gali vykti ta kita kalba.

Amžiaus riba: kandidatas privalo nebūti sulaukęs įprasto pensinio amžiaus, kuris Europos Sąjungos institucijų pareigūnams skaičiuojamas nuo mėnesio, kurį jiems sukanka 66 metai, pabaigos (žr. Tarnybos nuostatų 52 straipsnio a punktą) (3).

Nepriklausomumas ir interesų deklaravimas

Prieš pradėdami eiti savo pareigas kandidatai turi patvirtinti, kad tarnaudami viešajam interesui veiks nepriklausomai ir neturi interesų, kurie galėtų kelti abejonių dėl jų nepriklausomumo.

Skyrimas ir įdarbinimo sąlygos

Eurostato generalinio direktoriaus pavaduotoją nustatyta atrankos ir įdarbinimo tvarka atrinks ir skirs Europos Komisija (dar žr. Su vyresniaisiais pareigūnais susijusios politikos apžvalginį dokumentą (4)). Atrankos metu į Komisijos paskyrimų patariamojo komiteto rengiamą pokalbį pakviestieji kandidatai pirma turės dalyvauti vertinimo centro, kuriame dirba nepriklausomi įdarbinimo konsultantai, procedūrose.

Dėl praktinių priežasčių ir kad dėl kandidatų ir institucijos interesų atrankos procedūra būtų užbaigta kuo greičiau, atrankos procedūra vyks tik anglų ir (arba) prancūzų kalbomis (5).

AD15 lygio Europos Sąjungos pareigūnų darbo užmokestis ir įdarbinimo sąlygos nustatyti Tarnybos nuostatuose. Informuojame kandidatus, kad Tarnybos nuostatuose visiems naujiems pareigūnams nustatytas devynių mėnesių bandomasis laikotarpis.

Eurostato generalinio direktoriaus pavaduotojo darbo vieta yra Liuksemburge.

Lygios galimybės

Europos Komisija vykdo aktyvią lygių galimybių (visų pirma, lyčių lygybės) politiką, kuria siekiama didinti vadovo pareigas einančių moterų skaičių, ir skatina teikti paraiškas ypač moteris.

Paraiškų teikimo tvarka

Prieš teikdamas paraišką turėtumėte atidžiai pasitikrinti, ar atitinkate visus kandidatams keliamus tinkamumo reikalavimus (žr. skyrelį „Kandidatai privalo“), ypač diplomų, profesinės patirties ir kalbinių gebėjimų reikalavimus. Jeigu netenkinamas bent vienas iš šių tinkamumo reikalavimų, kandidatas automatiškai pašalinamas iš atrankos procedūros.

Jeigu norite dalyvauti konkurse, turite užsiregistruoti internetu

https://ec.europa.eu/dgs/human-resources/seniormanagementvacancies/.

Šioje interneto svetainėje rasite visus nurodymus, ką daryti kiekvienu registracijos etapu.

Turite turėti veikiantį e. pašto adresą. Jis bus naudojamas Jūsų registracijai, be to, juo bus su Jumis bendraujama visais atrankos procedūros etapais. Todėl jeigu Jūsų e. pašto adresas pasikeis, būtina apie tai pranešti Europos Komisijai.

Kad užbaigtumėte registraciją, į sistemą reikia įkelti PDF formato gyvenimo aprašymą ir internetu pateikti motyvacinį laišką (ne daugiau kaip 8 000 spaudos ženklų). Dėl praktinių priežasčių ir kad dėl kandidatų ir institucijos interesų atrankos procedūra būtų užbaigta kuo greičiau, gyvenimo aprašymas ir motyvacinis laiškas turi būti parašyti anglų, prancūzų arba vokiečių kalba.

Baigęs registraciją internete, e. laišku gausite patvirtinimą, kad Jūsų paraiška užregistruota. Šiame laiške taip pat bus nurodytas registracijos numeris – tai bus Jūsų atpažinties numeris tvarkant visus su Jūsų paraiška susijusius klausimus. Jei patvirtinimo e. paštu negavote, paraiška nebuvo užregistruota!

Atkreipkite dėmesį, kad paraiškos nagrinėjimo eigos negalite stebėti internetu. Apie Jūsų paraiškos statusą jums tiesiogiai praneš Europos Komisija.

Jei norite daugiau informacijos ir (arba) jei kiltų techninių nesklandumų, siųskite e. laišką šiuo adresu: HR-MANAGEMENT-ONLINE@ec.europa.eu

Galutinis terminas

Galutinis registracijos terminas – 2018 m. balandžio 24 d. 12 val. Briuselio laiku; vėliau registracija internetu negalima.

Jūs pats atsakingas už tai, kad registracijos internetu forma būtų užpildyta laiku. Primygtinai rekomenduojame nesiregistruoti paskutinėmis registracijai skirto laiko dienomis, nes dėl didelės interneto apkrovos arba dėl interneto ryšio sutrikimų registracija internetu gali nutrūkti neužbaigta, o tada reikia kartoti visą procedūrą. Pasibaigus registracijai skirtam laikui, jokių duomenų įvesti nebegalėsite. Registracijos formos, kurias vėluojama nusiųsti, nepriimamos.

Svarbi informacija kandidatams

Kandidatams primenama, kad atrankos komitetų darbas yra konfidencialus. Kandidatams draudžiama tiesiogiai arba netiesiogiai susisiekti su šių komitetų nariais arba prašyti kitų asmenų tai daryti jų vardu.

Asmens duomenų apsauga

Komisija užtikrins, kad kandidatų asmens duomenys būtų tvarkomi laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (6).

---

(1)  Gyvenimo aprašymuose aprašydami šių bent penkerių metų aukšto lygio vadovavimo patirtį, kandidatai turėtų nurodyti: 1) eitas vadovo pareigas ir vykdytas funkcijas; 2) darbuotojų, kuriems vadovavo eidami šias pareigas, skaičių; 3) valdyto biudžeto dydį; 4) hierarchinę struktūrą ir vadovų skaičių.

(2)  http://eur-lex.europa.eu/legal-content/EN/TXT/PDF/?uri=CELEX:01958R0001-20130701&qid=1408533709461&from=LT

(3)  http://eur-lex.europa.eu/legal-content/LT/TXT/PDF/?uri=CELEX:01962R0031-20140701&from=EN

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(5)  Atrankos komisija užtikrins, kad asmenims, kurių viena iš šių kalbų yra gimtoji, nebūtų teikiamas nepagrįstas pranašumas.

(6)  OL L 8, 2001 1 12, p. 1.

---